Oficiālais Vēstnesis L 252 , 27/08/1982 Lpp. 0005 - 0007

Speciālizdevums somu valodā: Nodaļa 13 Sējums 12 Lpp. 0107

Speciālizdevums spāņu valodā: Nodaļa 13 Sējums 12 Lpp. 0253

Speciālizdevums zviedru valodā: Nodaļa 13 Sējums 12 Lpp. 0107

Speciālizdevums portugāļu valodā Nodaļa 13 Sējums 12 Lpp. 0253



Komisijas Direktīva (1982. gada 1. jūlijs), ar ko tehnikas attīstībai trešoreiz pielāgo Padomes Direktīvu 71/318/EEK par dalībvalstu tiesību aktu tuvināšanu attiecībā uz gāzes skaitītājiem (82/623/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Direktīvu 71/316/EEK par dalībvalstu likumu tuvināšanu attiecībā uz kopīgiem noteikumiem par mērinstrumentiem un metroloģiskās kontroles metodēm [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 17. pantu, tā kā sakarā ar tehnikas attīstību šajā jomā ir jāgroza Direktīva 71/318/EEK [2], kurā jaunākie grozījumi izdarīti ar Komisijas Direktīvu 78/365/EEK [3]; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja pielāgojumiem tehnikas attīstībai direktīvās par tehnisko šķēršļu likvidēšanu tirdzniecībā ar mērinstrumentiem, IR PIEŅĒMUSI ŠO DIREKTĪVU. 1. pants Ar šo Direktīvas 71/318/EEK pielikumā I.B nodaļas 3.2.3., 8., 9.2.1. un 10. punkts, II nodaļas 5.2.1. punkts un III nodaļas 3.1.1., 3.3. un 7.1. punkts tiek aizstāti saskaņā ar šīs direktīvas pielikumu. 2. pants Dalībvalstīs stājās spēkā normatīvie un administratīvie akti, kas vajadzīgi, lai panāktu atbilstību šai direktīvai 1983. gada 1. maijā. Tās tūlīt par to informē Komisiju. 3. pants Šī direktīva ir adresēta dalībvalstīm. Briselē, 1982. gada 1. jūlijā Komisijas vārdā – Komisijas loceklis Karl-Heinz narjes [1] OV L 202, 6.9.1971., 1. lpp. [2] OV L 202, 6.9.1971., 21. lpp. [3] OV L 104, 18.4.1978., 26. lpp. -------------------------------------------------- PIELIKUMS I.B 3.2.3 Vaļējiem piedziņu vārpstu galiem, kas nav pievienoti atvienojamai papildu ierīcei, jābūt pienācīgi aizsargātiem. I.B 8. Verifikācijas marķējuma un plombu novietojums 8.1. Zīmju un plombu vietas jāizvēlas tā, lai, daļu nomontējot, tiktu sabojāta zīme vai plomba, ar ko tā aizzīmogota. 8.2. Ja I.B nodaļas 4.1. punktā minētie uzraksti ir novietoti īpašā datu plāksnītē un ja tā nav piestiprināta pastāvīgi, viena no zīmēm vai plombām jānovieto tā, lai, īpašo plāksni noņemot, to sabojātu, t. i., lai tiktu novērsta minētās plāksnes noņemšana. 8.3. Verifikācijas zīmēm vai plombām būtu jāparedz vietas: a) visās plāksnītēs ar šajā pielikumā prasītajiem uzrakstiem, izņemot plāksnītes, kuras piestiprinātas pastāvīgi; b) visām skaitītāja daļām, kuras citādi nevar pasargāt no traucējumiem, kas var: - iespaidot vai mainīt skaitītāja indikācijas ierīces rādījumus, - iespaidot vai sabojāt mērierīces un indikācijas ierīces savienojumu, - atvienot vai pārbīdīt metroloģiski svarīgas skaitītāja daļas; c) uz savienojuma ar atvienojamām papildu ierīcēm vai aizsargierīcēm, kas minētas I.B nodaļas 3.2.3. punktā. I.B 9.2.1. Gāzes skaitītājiem, kas iesniegti EEK sākotnējai verifikācijai, jābūt darba kārtībā. EEK sākotnējā verifikācija negarantē I.B nodaļas 3.1. vai 3.2. punktā minēto papildu ierīču pienācīgu darbību vai nolasījumu precizitāti. EEK verifikācijas zīmes vai EEK plombas nenovieto uz šādām papildu ierīcēm, izņemot I.B nodaļas 8.3. punkta c) apakšpunktā paredzētos savienojumus. I.B 10. Verifikācijas zīmes un plombas 10.1. Aizzīmogošana Skaitītājiem, kas sekmīgi izturējuši verifikācijas testus: - uzliek EEK sākotnējās verifikācijas zīmi, - piestiprina EEK plombas I.B nodaļas 8.3. punktā minētajās vietās. 10.2. Nolūks EEK sākotnējās verifikācijas zīmju un plombu atrašanās uz gāzes skaitītāja nozīmē tikai to, ka skaitītājs atbilst šīs direktīvas prasībām. II. 5.2.1. Piemērojot piedziņas vārpstām uz gāzes skaitītāja uzrādīto maksimālo spēka momentu, kas minēts I.B nodaļas 3.2.1. vai 3.2.2. punktā, gāzes skaitītāja rādījumi pie Qmin nedrīkst mainīties vairāk kā par 1,5 %, nepārkāpjot II nodaļas 6.3.2. punkta prasības. III. 3.1.1. Skaitītājiem gāzes ķēdē pirms un aiz skaitītāja jābūt statiskā spiediena atzarojumam spiediena absorbcijas mērīšanai; pirms skaitītāja izmērītais spiediens ir atskaites spiediens. III. 3.3. Spiediena atzarojumi 3.3.1. Caurumiem spiediena atzarojuma vietās jābūt ar vismaz 3 mm diametru. Ja spiediena atzarojuma caurumi ir spraugas veidā, tiem jābūt vismaz 2 mm platiem un šķērsgriezumam plūsmas virzienā jābūt vismaz 10 mm2. 3.3.2. Spiediena padeve jāaprīko ar līdzekļiem tās noslēgšanai, padarot to gāzes necaurlaidīgu. 3.3.3. Atskaites spiediena atzarojumam skaidri un neizdzēšami jābūt apzīmētam ar "pr", un otram spiediena atzarojumam ar "p". III. 7.1. Precizitātes pārbaudes Uzskata, ka skaitītājs atbilst prasībām attiecībā uz maksimālajām pieļaujamajām kļūdām, ja tās tiek ievērotas pie šādiem plūsmas ātrumiem: Qmin, 0,10 Qmax (ja šis lielums pārsniedz Qmin), 0,25 Qmax, 0,40 Qmax, 0,70 Qmax un Qmax. Ja pārbaudi izdara citādos apstākļos, garantijām jābūt vismaz vienādām ar tām, kuras iegūtas iepriekš minētajās pārbaudēs. --------------------------------------------------